Source: http://www.bihon.ro/nu-vor-mai-fi-alte-schimbari-csm-oradea-primeste-vizita-phoenix-galati/1973630
Timestamp: 2018-02-24 19:46:21+00:00

Document:
„Nu vor mai fi alte schimbări” | CSM Oradea primește vizita Phoenix Galați - BIHON
„Nu vor mai fi alte schimbări” | CSM Oradea primește vizita Phoenix Galați
la	25. ianuarie 2018 11:08
A revenit Denison, a plecat Milosevic. CSM CSU primeşte joi vizita echipei Phoenix Galaţi.
CSM CSU Oradea pare să fie într-o transformare continuă. Faţă de lotul cu care a pornit la drum în actualul sezon, echipa orădeană s-a despărţit de Obie Trotter, Pedja Stamenkovic, Sergiu Pop şi recent, Nemanja Milosevic. În locul lor, au fost legitimaţi Kris Richard, Vaidas Kariniauskas, Tudor Fometescu şi Sean Denison.
Ultimul venit, Sean Denison, este de fapt un jucător cu vechi state de serviciu la echipa noastră. Pivotul canadian a mai jucat la CSM CSU în ediţia 2013/2014, când orădenii au disputat finalele Ligii Naţionale şi Cupei României, respectiv în sezonul precedent, în care formaţia antrenorului Cristian Achim a obţinut medalia de bronz în campionat şi a avut o prezenţă consistentă în Basketball Champions League. Denison vine de la Nizhni Novgorod (Rusia), pentru care nu a disputat însă niciun meci. Este de presupus că el va avea nevoie de o perioadă de readaptare pentru a reveni la forma fizică optimă.
Antrenorul Cristian Achim ne-a declarat că acestea au fost ultimele modificări din lotul echipei.
„Eu nu sunt adeptul schimbărilor de lot din timpul sezonului, dar de data aceasta am fost forţaţi să le facem. Problemele disciplinare şi accidentarea de lungă durată a lui Zeno au fost motivele modificărilor. Sperăm să îi putem integra cât mai bine pe noii veniţi, să ne omogenizăm echipa şi să avem rezultate favorabile. Nu dorim să mai facem alte schimbări”, afirmă antrenorul CSM CSU Oradea.
Vizăm revanşa
Echipa noastră primeşte joi vizita formaţiei Phoenix Galaţi, în cadrul etapei a 16-a. Partida are loc la Arena „Antonio Alexe”, cu începere de la ora 19:15. Meciul are o conotaţie aparte, ţinând seama de faptul că Phoenix ne-a bătut în meciul din tur, disputat la Galaţi, scor 89-86. CSM CSU şi Phoenix se vor întâlni de altfel şi în sferturile de finală ale Cupei României, la 10 februarie.
„Galaţiul are în componenţă şase jucători străini şi continuă să se întărească. Noi dorim să ne luăm revanşa pentru înfrângerea suferită în tur. Va fi important să învingem, mai ales că vom juca în compania echipei gălăţene şi în Cupa României”, ne-a declarat antrenorul Cristian Achim
Lotul echipei de baschet continuă să se transforme. CSM CSU Oradea a anunțat plecarea lui Nemanja Milosevic și revenirea canadianului Sean Denison. „CSM Oradea îi mulțumește sportivului originar din Muntenegru pentru perioada de colaborare și îi urează mult succes în continuarea activității basch...
Taguri: CSM CSU Oradea, phoenix galati, sean denison

References: CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM